Naka-sege laat 'verkramptes' verligtingsug slaak - Maroela Media
Naka het ná 'n verbete terugvegpoging met 29-20 gewen, nadat Impala rustyd gerieflik met 20-10 voor was.
Die halfeindstryde word Saterdag 22 Julie op Loftus Versfeld-B tussen Tukkies en Centurion (15:00) en Naka en Quins-Bobbies-rugby (17:00) uitgespook.
"Dit is presies wat hulle op skitterende wyse vermag het, toe hulle in die doodsnikke van die wedstryd hul vierde drie onder die pale aangeteken het. Dit het gevolg op 'n puik dryfbeweging deur die voorspelers, wat deur die slot Juan van der Westhuizen van stapel laat loop is, en deur PJ Toerien afgerond is."
Burger sê 'n ieder en 'n elk van die Naka Bulle het van begin tot einde sy beste gelewer, en moes soms verbete verdedig om die aanslae van Impala af te weer.
Naka het 'n gevoelige slag gely, toe sy losskakel, Jean Grobler, die veld met 'n kniebesering moes verlaat. Dis onseker of hy vir die halfeindtryd gereed sal wees.
"Gelukkig vir Naka het hy in Hansie Graaff, 'n waardige plaasvervanger vir Grobler op die bank gehad."
Graaff, wat Curriebekerrugby vir die Griffons en Suidwestelike Distrikte gespeel het, is pas terug in Suid-Afrika ná 'n blink seisoen in die Spaanse Liga van Eer.